Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 257/13/8802	Košice I, 8.8.2013
EEČ : 2-63-188-2013

U Z N E S E N I E

Trestná vec:	obvinená XXXXX 
Zločin:	Úverový podvod podľa § 222 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: doktorantka
d¨ľa 04. 12. 2012 v pobočke XXXXX XXXXX, na ul. Hlavnej  podala žiadosť o flexipôžičku bezúčelovú č. XXXXX, znejúcu na sumu 15.000.- € a zaviazala sa úver splatiť v pravidelných 120 mesačných splátkach , avšak pri uzatváraní zmluvy uviedla nepravdivé  údaje týkajúce sa výšky príjmu, kde vedľajší  príjem vo výške 1.100.- € zdokladovala da¨ľovým priznaním k dani z príjmov fyzickej osoby, ktoré následne pracovníčka  banky overila na Da¨ľovom úrade XXXXX, kde zistila, že toto da¨ľové priznanie je falošné a vyššie uvedená predmetná žiadosť bola zamietnutá, čím sa takto pokúsila uviesť XXXXX do omylu v otázke splnenia podmienok na poskytnutie úveru a spôsobiť jej tak celkovú škodu vo výške 15.000.- €,

lebo zanikla trestnosť činu

Odôvodnenie:
    Uznesením vyšetrovateľa Okresného riaditeľstva PZ XXXXX, Odboru kriminálnej polície, sp. zn. XXXXX z 16.4.2013 podľa § 199 ods. 1 Trestného poriadku bolo začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre zločin úverového podvodu v štádiu pokusu podľa § 14 ods. 1 k§ 222 odsek 1 ods. 3 písm. a) Trestného zákona, na tom skutkovom základe, ako je uvedené vo výrokovej časti tohto uznesenia.

	Po vykonaní dokazovania vo  vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajného orgánu na rozhodnutie podľa § 215 ods. 1 písm. h/ Trestného poriadku, keďže obvinená dobrovoľne stornovala žiadosť o pôžičku a na základe jej žiadosti o stornovanie bola žiadosť ukončená.

Podľa § 14 ods. 3 písm. a) Trestného zákona, trestnosť pokusu trestného činu zaniká, ak páchateľ dobrovoľne upustil od ďalšieho konania potrebného na dokonanie trestného činu a odstráni nebezpečenstvo, ktoré vzniklo záujmu chránenému Trestným zákonom z podniknutého pokusu.
	
Podľa § 215 ods. 1 písm. h/ Trestného poriadku prokurátor zastaví trestné stíhanie ak zanikla trestnosť činu.

V rámci vykonaného dokazovania boli vypočutí obvinená XXXXX, svedok poškodený XXXXX, svedky¨ľa XXXXX a svedky¨ľa XXXXX.

Z výpovedí obvinenej XXXXX, svedkyne XXXXX a zamestnankyne banky svedkyne XXXXX je zrejmé, že obvinená niekoľko dní po predložení žiadosti o flexipôžičku podala žiadosť o stornovanie tejto žiadosti, nakoľko si uvedomila protiprávnosť svojho konania.

Svedok poškodený XXXXX vypovedal, že v rámci preverovania žiadosti o flexipôžičku bolo zistené, že k tejto boli priložené nepravdivé podklady. Proces posudzovania žiadosti bol uzatvorený, nakoľko žiadateľka vzala svoju žiadosť späť.

           V dôsledku toho, že obvinená upustila od ďalšieho konania potrebného na dokonanie trestného činu a odstránila nebezpečenstvo, ktoré vzniklo záujmu chránenému Trestným zákonom z podniknutého pokusu, zanikla trestnosť činu, pre ktorý bola stíhaná ako obvinená a preto bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor